
Nõusoleku  andmine  Narva linnas Energia 2b
kinnistu hüpoteegiga koormamiseks

1. Asjaolud ja menetluse käik

  
Kinnisvarakapitali AS omandas 13.07.2005 ehitiste tagasiostuõigusega müügilepingu (Jõhvi notari Tatjana Boitsova registri nr 5790) kohaselt Narva linnalt garaažihooned (ehitisregistri kood 118010281, pindala 297,3m2 ja ehitisregistri kood 118010282, pindala 410,1 m2) , aadressil Energia tn 2b, Narvas.

Lepingu punkti 5.1 kohaselt kohustus ostja lammutama garaažihooned ja heakorrastama territooriumi ning punkti 5.2 kohaselt investeerima omandatud varasse 673 600 krooni  ühe aasta jooksul arvates lepingu sõlmimise päevast. Lepingu punktis 5.3 on ette nähtud leppetrahvi tasumine kohustuste mittetäitmisel või mitteõigeaegsel täitmisel punkti 5.1 järgi summas        100 000 krooni ning punkti 5.2 järgi 10% ulatuses tähtajaks tegemata investeeringute summast.

Kinnisvarakapitali AS pöördus Narva Linnavalitsuse poole taotlusega pikendada müügilepingu punktis 5.1 sätestatud kohustuste täitmise tähtaega. Kohustuse täitmise tähtaja rikkumist põhjendatakse lammutusloa saamise protsessi venitamisega. Kinnisvarakapitali AS pöördus Arhitektuuri– ja Linnaplaneerimise Ametisse loa saamiseks 24.04.2006, projekteerimistingimused kinnitati Narva Linnavolikogu 18.05.2006 otsusega nr 81, lammutustööde luba nr 7573 väljastati aga alles 07.07.2006.

Narva Linnavalitsuse 24.08.2006 korraldusega nr 1079-k pikendati Kinnisvarakapitali AS-le 13.07.2005 ehitiste tagasiostuõigusega müügilepingu (Jõhvi notari Tatjana Boitsova registri       nr 5790) punktis 5.1. ettenähtud garaažihoonete lammutamise ja territooriumi heakorrastuse tähtaega 13. juulilt 2006 kuni 07. augustini 2006.

01.03.2007 pöördus Kinnisvarakapitali AS Narva Linnavalitsuse poole taotlusega lubada seada Energia tn 2b kinnistule hüpoteek summas 10 000 000 krooni AS-i Hansapank kasuks. Pangalaenu võtmine on vajalik linna ees võetud investeerimiskohustuse täitmiseks. 

 

AS Hansapank kinnitas oma valmidust anda Kinnisvarakapitali AS-le laenu.

 

Narva Linnavalitsuse linnavarakomisjon otsustas 05.03.2007 (protokoll nr 3): 

1. Nõustuda Kinnisvarakapitali AS omandis olevale Narvas Energia tn 2b kinnistule (kinnistusregistriosa nr 3568809) Aktsiaseltsi  HANSAPANK (registrikood 10060701, asukoht Liivalaia 8, 10118 Tallinn) kasuks hüpoteegi seadmisega 10 000 000 (kümne miljoni) krooni ulatuses.

2. Linnavara- ja Majandusametil esitada küsimus Narva Linnavalitsuse istungile korralduse vastuvõtmiseks.

 
Antud juhul on otstarbekas rahuldada Kinnisvarakapitali AS-i taotlus, kuna ehituse lõpetamisega kaasneb uute töökohtade loomine ja Narva linna infrastruktuuri areng.

2. Õiguslikud alused

 
Narva Linnavolikogu 09.06.2005.a määrusega nr 18/56 kinnitatud “Linnavara võõrandamise korra” punkti 75 kohaselt juhul, kui linnavara võõrandatakse lisatingimuste kehtestamisega investeerimis- või muude kohustuste näol, peab müügilepingus olema märgitud, et nimetatud vara edasine võõrandamine või koormamine võib toimuda ainult Narva linna kirjalikul nõusolekul, mis vormistatakse linnavalitsuse vastava korraldusega. Hooneregistrisse ja kinnistusraamatusse peavad olema võõrandamise või koormamise ning tagasiostuõiguse kohta tehtud linna nõusolekut tõendavad kanded. Maa kinnistusraamatusse kandmisel seatakse nimetatud linnavara vallasasjana müügi piirangud.

 

Narva linna ja Kinnisvarakapitali AS vahel 13.07.2005 sõlmitud ehitiste tagasiostuõigusega müügilepingu punkti 7.3. kohaselt lepingu punktis 5 nimetatud kohustuste täitmise tagamiseks on lepingupooled kokku leppinud, et kohustatud isikul peab olema lepingu eseme käsutamiseks Narva linna nõusolek.

 

3. Otsus

 3.1. Nõustuda Kinnisvarakapitali AS omandis olevale Narvas Energia tn 2b kinnistule (kinnistusregistriosa nr 3568809) Aktsiaseltsi  HANSAPANK (registrikood 10060701, asukoht Liivalaia 8, 10118 Tallinn) kasuks hüpoteegi seadmisega 10 000 000 (kümne miljoni) krooni ulatuses.

3.2. Volitada Narva abilinnapead Sofja Homjakova’t, isikukood 47709083740, linna nimel alla kirjutama punktis 3.1. nimetatud nõusolekule.

3.3. Narva Linnavalitsuse Linnavara- ja Majandusametil teha korraldus teatavaks Kinnisvarakpitali aktsiaseltsile ja aktsiaseltsile HANSAPANK.

  

4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted
Käesolev korraldus jõustub seaduses sätestatud korras.

